जलसंकट में पानी के लिए किसी को झगड़ने नहीं देंगे : कामिनी
टीकमगढ़| टीकमगढ़ जनपद की मातौली पंचायत में शनिवार को लोक कल्याण शिविर लगा। इसमें 13 प्रकरणों का मौके पर निराकरण किया गया। मुख्य अतिथि जनपद अध्यक्ष कामिनी गोस्वामी ने कहा कि जनपद क्षेत्र के किसी गांव में गर्मी में पेयजल संकट नहीं होने दिया जाएगा।
ऐसा मौका नहीं दिया जाएगा कि पानी की खातिर झगड़े शुरू हो जाएं। नगर पालिका के पूर्व अध्यक्ष राकेश गिरि गोस्वामी ने कहा कि मातौली ग्राम पंचायत में आवास योजना में जिन हितग्राहियों के नाम आए हैं, उन्हे पात्रतानुसार आवास योजना का लाभ दिया जाए। जन कल्याणकारी योजनाओं के लाभ से कोई भी ग्रामीण वंचित न रहे। मेरा यह प्रयास होगा। इसके साथ ही उन्होने कहा कि सभी लोग अपने अपने घरों में शौचालय जरुर बनवाएं। जनपद अध्यक्ष श्रीमती कामिनी ने लोक शिविर में आए ग्रामीणों की समस्याए सुनीं। साथ ही मिडिल की बाउंड्रीवाल के लिए जनपद पंचायत निधि से राशि देने की घोषणा की। इस अवसर पर सुरेंद्र रावत, बीडी शर्मा, राम सिंह घोष, शेख नसीर, जितेंद्र यादव, वीरेंद्र यादव, कमल किशोर तिर्की, सत्येंद्र कुमार जैन, प्रीति शर्मा सहित अनेक लोग उपस्थित थे।
hin_Deva hin_Deva hin_Deva